Arkeologit ja tutkijatkin äimänä - tiedätkö, mikä tämä on?

Marja-Liisa Aidantausta

Lahtelainen Jouni Mäkelä ihmettelee, mikä mahtaa olla sammaloitunut betonirakennelma Lahden Västeråsin kaupunginosassa. Hän on kysellyt asiaa jo useilta asiantuntijoilta, mutta kukaan ei tiedä pytingin taustaa.

Mäkelä muistaa paikan jo 1970-luvulta, jolloin hän oli vielä lapsi. Rakennelma on sisähalkaisijaltaan 120 senttiä. Seinä on 28 senttiä paksu, joten ulkohalkaisija on 176 senttiä.

Lahden kaupunginmuseon arkeologit ja tutkijat eivät ole osanneet auttaa Mäkelää. Sotahistorian tutkija, lahtelainen Seppo Toivonenkaan ei tiedä, mikä rakennelma on ollut.

Jouni Mäkelä on pohtinut, että kyseessä voisi olla jokin sodanaikainen rakennelma, mutta kaupunginmuseon tutkimuspäällikkö Hannu Takala arvelee, että rakennelma tuskin liittyy sotaan.